تورکیه بؤیوک میللت مجلیسی‌نین صدری مصطفی شنتوپ اوکراینانی موستقیل‌لیک گونو موناسیبتیله تبریک ائدیب.
مصطفی شنتوپ اوکراینا پارلامئنتی‌نین صدری روسلان استفانچوکا میللی بایرام موناسیبتیله تبریک مکتوبو گوندریب.
شنتوپ مکتوبوندا اوکراینانین موستقیل‌لیک گونونو اؤزو و تورکیه بؤیوک میللت مجلیسی‌نین عضو‌لری آدیندان تبریک ائده‌رک دئییب:
"اورتاق تاریخی و مدنی علاقه‌لریمیز اولان اوکراینا ایله موناسیبت‌لریمیز گوجلنمکده داوام ائدیر. پارلامئنت‌لر آراسیندا گوجلو امکداشلیغین بو پروسه‌ده علاقه‌لریمیزی سرعتلندیرمه‌سی سون درجه دیرلی‌دیر. تورکیه اوکراینانین سیاسی بیرلیگینی، اگمنلیگینی و اراضی بوتؤو‌لوگونو دستکلمه‌یه داوام ائده‌جک. سیزه و اوکراینا پارلامئنتی‌نین حؤرمت‌لی عضو‌لرینه جان ساغلیغی و اوغورلار آرزولاییرام".
